cyanic-selkie/wikianc huggingface dataset:
მალაიები
ქორწინება და ოჯახი
მალაი საზოგადოებაში დაოჯახება ყველა ზრდასრულის ვალდებულებაა. ისლამური კანონიდან გამომდინარე პოლიგამია დაშვებულია და კაცს ლეგალურად ოთხი ცოლის ყოლის უფლება აქვს, მაგრამ მიუხედავად ამისა ოჯახების უმეტესომა მონოგამიური ხასიათისაა. წყვილები ქორწინდებიან რელიგიურ პირთან რეგისტრაციით, როგორც წესი ადგილობრივ იმამებთან. ქალებს დაქორწინებისთვის ოჯახის უფროსის თანხმობა სჭირდებათ. ქორწილები უმეტესად გარიგებებით ხდება. თავდაპირველად ოჯახებს შორის იწყება საჩუქრების მიმოცვლა, რის შემდეგაც მომავალ ცოლ-ქმარს ერთმანეთს გააცნობენ და მხოლოდ ორივეს თანხმობის შემთხვევაში იქმნება ოჯახი. მალაი საზოგადოებაში განქორწინება ძალიან ხშირი და მიღებული პრაქტიკაა. ინდივიდუალის ცხოვრებაში განქორწინება შეიძლება რამდენიმეჯერ მოხდეს. 1958 წლის აღწერით შტატ კელანტანში ყოველი 100 ქორწინებიდან 79.5 განქორწინებით სრულდებოდა. მალაი საზოგადოების დამახასიათებელი თვისებაა შვილად აყვანის სიხშშირე. უშვილო წყვილები ხშირად ნათესავების შვილებს ზრდიან. შვილად აყვანის მაღალი სიხშირე გარკვეულწილად გამომდინარეობს კამპონგებში გავრცელებული საჩუქრების მიმოცვლის და ნადიმობის აქტივობებიდან, რომელშიც უშვილო წყვილებს მონაწილეობის მიღების უფლება არ აქვთ. მალაიები ბავშვებს ძალიან დიდ ყურადღებას აქცევენ. პატარებს თავისუფლად ზრდიან, მაგრამ ასაკის მატებასთან ერთად მათ ასწავლიან თავიანთი სქესისთვის განკუთვნილ ადგილს საზოგადოებაში. კარგი მანერების მქონე ბავშვი ავლენს ბუდი ბაჰასას, საუბარს და საქციელს სწორად აღზრდილისა, ხოლო ცუდი მანერებიანი კურან აჯას, ცოდნის ნაკლებობას.
სქოლიო
კატეგორია:აზიელები კატეგორია:სამხრეთ-აღმოსავლეთი აზია კატეგორია:მალაიზია კატეგორია:ინდონეზია კატეგორია:ბრუნეი კატეგორია:ტაილანდი
კანტაგალუ (პარანა)
კანტაგალუ (Cantagalo) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 840 მეტრზე. მიეკუთვნება სამხრეთ-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ გუარაპუავის შემადგენლობაში.
2010 წლის მონაცემებით, მოსახლეობა 12 952 ადამიანს შეადგენდა, მოსახლეობის სიმჭიდროვე 22.2 კმ²-ზე. ფართობი 583 540 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ჰორელიეფი
მინიატიურა|ჰორელიეფი ჰორელიეფი (haut-relief; haut — მაღალი და relief — რელიეფი, ამობურცული ადგილი) — ქანდაკების სახე, მაღალი რელიეფი, რომელიც ამობურცულია მყარ ზედაპირზე თავისი მოცულობის ნახევარზე მეტად. ჰორელიეფს ხშირად იყენებენ არქიტექტურაში.
ლიტერატურა
კატეგორია:არქიტექტურული ელემენტები
ფუზული (სამუხის რაიონი)
ფუზული (Füzuli) — სოფელი აზერბაიჯანში, განჯა-ყაზახის რეგიონის სამუხის  რაიონში. მოსახლეობის რაოდენობა — 1464 კაცი.
სქოლიო
კატეგორია:სამუხის რაიონის სოფლები
თამაზ პეტრიაშვილი
თამაზ პეტრიაშვილი (დ. 18 ივნისი, 1969,  ახალციხე)  —  ქართველი იურისტი, პოლიტიკოსი.
დაამთავრა საქართველოს რესპუბლიკის ჰუმანიტარულ–ტექნიკური უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი (ახალციხის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 18 ივნისი კატეგორია:დაბადებული 1969 კატეგორია:საქართველოს VII მოწვევის პარლამენტის წევრები კატეგორია:საქართველოს რესპუბლიკის ჰუმანიტარულ–ტექნიკური უნივერსიტეტის კურსდამთავრებულები კატეგორია:ახალციხეში დაბადებულები
ოსნე საიეშტადი
მინიატიურა|default|ოსნე საიეშტადი ოსნე საიეშტადი (ნორვ. Åsne Seierstad დ. 10 თებერვალი, 1970) — ნორვეგიელი შტატგარეშე ჟურნალისტი და მწერალი, ცნობილია საომარ ზონებში ყოველდღიური ცხოვრების შესახებ წერილებით ქაბულიდან 2001, ბაღდადიდან 2003 და გროზნოდან 2006 წლებში.
პირადი და პროფესიული ცხოვრება
როგორც ჟურნალისტმა საზოგადოებას თავი დაამახსოვრა საომარ ზონებში მომზადებული რეპორტაჟებით: ავღანეთში, ერაყსა და სულ ბოლოს ჩეჩნეთში, გარდა ამისა, ფართოდ გააშუქა 11 სექტემბრის ტერაქტი ამერიკის შეერთებულ შტატებში.
ბესტსელერი „ქაბულელი წიგნებით მოვაჭრე“ საიეშტადის რიგით მეორე წიგნია, სადაც აღწერილია ქაბულში 2001 წელს თალიბანის რეჟიმის დამხობის შემდეგ არსებული მდგომარეობა. ოსნე საიეშტადმა ერაყში ყოფნისას მიღებული შთაბეჭდილება აღწერა წიგნში „ასერთი დღე: ბაღდადის დღიური“, სადაც აღწერილია ჟურნალისტის მიერ ქვეყანაში გატარებული სამი თვე ამერიკის ჯარების შეჭრამდე 2003 წელს. მისი ბოლო ნაწარმოებია „გროზნოს ანგელოზი“, რომელიც ჩეჩნეთის ომს ეხება.
ჰყავს ორი შვილი ნორვეგიელი ჟაზმუსიკოსისა და კომპოზიტორ Trygve Seim-სგან.
რესურსები ინტერნეტში
კატეგორია:ნორვეგიელი ჟურნალისტები კატეგორია:დაბადებული 10 თებერვალი კატეგორია:დაბადებული 1970 კატეგორია:XXI საუკუნის ნორვეგიელი მწერლები კატეგორია:ნორვეგიელი ქალი მწერლები კატეგორია:ნორვეგიელი არამხატვრული მწერლები კატეგორია:ოსლოს უნივერსიტეტის კურსდამთავრებულები
რუმისაპის რაიონი
რუმისაპის რაიონი (Distrito de Rumisapa) — რაიონი პერუში, სან-მარტინის რეგიონის ლამასის პროვინციაში. მდებარეობს ზღვის დონიდან 400 მეტრზე. 2007 წლის მონაცემებით, მოსახლეობა 2 364 ადამიანს შეადგენდა, სიმჭიდროვე 60 ადამიანი კმ²-ზე. ფართობი 39.19 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:ლამასის პროვინციის რაიონები
გობელენი
მინი|„მარტორქის პოვნა“, გობელენი სერიიდან „მარტორქებზე ნადირობა“. საფრანგეთი, 1495-1505. [[მეტროპოლიტენის ხელოვნების მუზეუმი (ნიუ-იორკი)]] გობელენი — ხელით ნაქსოვი ხალიჩა-სურათი (შპალერი).
ვიწრო გაგებით გობელენი პარიზის გარეუბანში, სენ-მარსელში, 1662 წელს დაარსებული ერთ-ერთი მანუფაქტურის მიერ დამზადებულ ნაწარმს ეწოდება. ეს სახელოსნო თავდაპირველად მეფის პირადი სახელოსნო იყო. მასში გაერთიანდა შპალერის დამამზადებელი კერძო დაწესებულებანი, მ.შ. ფლამანდიელი ფეიქრების მ. კომანსისა და ფ. პლანშის მიერ 1607 წელს დაარსებული სახელოსნო. ეს საწარმო განთავსებული იყო ცნობილი მღებავების – გობელენების (Gobelins) ყოფილი სახელოსნოს შენობაში, საიდანაც მოდის იქ დამზადებული ხელით ნაქსოვი ხალიჩა-სურათების სახელი. გობელენს ამზადებდნენ შალისა და აბრეშუმის ფერადი ძაფით (ზოგჯერ სირმით). სპეციალურ საქსოვ დაზგაზე ხელით ქსოვდნენ ცალ-ცალკე ნაწილებს და შემდეგ მათ აბრეშუმის წვრილი ძაფით აერთებდნენ. XIX საუკუნეში გობელენს უწოდებდნენ საერთოდ შპალერსა და მანქანური წესით დამზადებულ სქელ ტილოებს. XX საუკუნის 30-იან წლებში გობელენის ხელოვნება აღორძინდა.
გობელენი საქართველოში
გობელენის ხელოვნება საქართველოში XX საუკუნის 60-იან წლებში დამკვიდრდა. მას ხელი შეუწყო ამ პერიოდში დეკორატიული-გამოყენებითი და მონუმენტალური-დეკორატიული ხელოვნების განვითარებამ. გობელენის კოლორიტის ჩამოყალიბებასა და სიბრტყის გააზრებაზე გარკვეული გავლენა იქონია ქართულმა ფარდაგმა. ქართულ გობელენს გააჩნია საგამოფენო და საზოგადოებრივი დანიშნულება. ის ძირითადად კლასიკური, ანუ მჭიდროდ ნაქსოვია. სწორკუთხედის ფორმის ტრადიციასთან ერთად გვხვდება სხვადასხვა ფორმის გობელენებიც. XX-XXI საუკუნეების მიჯნაზე მეტი ადგილი დაიკავა აბსტრაქტულ-დეკორატიულმა გობელენმა. იგი უკვე ტრადიციულ ფორმად მკვიდრდება და ძირითადად დამახასიათებელია ახალგაზრდა ქართველ მხატვართა შემოქმედებისათვის. ქართული გობელენის დარგის წარმომადგენლები არიან: გივი ყანდარელი, ლ. ელიაშვილი, ნ. კიკნაძე, ძმები ა. და გ. გახარიები, ო. ხუბულური, ვ. წურწუმია, თ. ნუცუბიძე.
ლიტერატურა
კატეგორია:ქსოვილები კატეგორია:ხელოვნების ნიმუშები
Gameloft
Gameloft SE - (სტილიზებული როგორც GAMELOFT ან gameloft) — ფრანგული ვიდეო თამაშების მწარმოებელი და გამომცემელი კომპანია, რომლის სათაო ოფისი მდებარეობს პარიზში. Gameloft 20 სხვადასხვა ქვეყანაში ფლობს შვილობილ კომპანიებს. იგი ძირითადად აწარმოებს მობილურის თამაშებს, (iOS, Android, Windows Phone), ასევე პერსონალური კომპიუტერების, ტაბლეტების, კონსოლებისა და სხვა პლატფორმებისთვის. კომპანია Gameloft-ს ფლობს ფრანგული კომპანია Vivendi.
ისტორია
კომპანია Gameloft დაარსდა 2000 წელს მაიკლ გილემოტისა და ჯოშ კოლსონის მიერ. ისინი იყვნენ კომპანია Ubisoft-ის მფლობელები და დამაარსებლები. კომპანია ნელ-ნელა ფართოვდებოდა და ბოლოს 5.000 ადამიანი დაასაქმებაც კი მოახერხა. კომპანიამ აქტიურობა დაიწყო 2003 წელს. Gameloft-ის კონსოლიდირებული შემოსავლები იყო €10.2 მილ. (2003), €23.2 მილ. (2004) და €46.8 მილ. (2005). კომპანიის კონსოლიდირებულმა შემოსავლებმა 2006 წელს 67 მილიონი ევრო, 2007 წელს 96 მილიონი, 2008 წელს 110 მილიონი, 2009 წელს კი 122 მილიონ ევროს მიაღწია, კომპანიის შემოსავლები სულ უფრო და უფრო იზრდებოდა და 2014 წლისთვის 227 მილიონ ევროს გაუტოლდა. Gameloft-ის ცნობით მას აქვს 100-ზე მეტ ქვეყანასთან სადისტრიბუციო წვდომა.
2016 წლის თებერვალში, კომპანია Vivendi-მ შეისყიდა Gameloft-ის 30%-იანი წილი. 2016 წლის 1 ივლისიდან კი იგი 96.6%-იანი წილს ფლობს.
Gameloft Live
Gameloft Live არის ონლაინ სერვისი, რომელიც შექმნილია მხოლოდ iOS-ის, Android-ისა და Windows Phone-სთვის. Gameloft Live შეიქმნა 2008 წელს:
თამაშები რომლებსაც წვდომა აქვთ Gameloft Live-სთან:
სქოლიო
კატეგორია:კომპანიები დაფუძნებული ნიუ-ორლეანსში კატეგორია:მობილური თამაშების მწარმობელი კომპანიები კატეგორია:ონლაინ სერვისების პროვაიდერები კატეგორია:Ubisoft კატეგორია:ვიდეო თამაშების კომპანიები დაფუძნებული 2000 წელს კატეგორია:ვიდეო თამაშების კომპანიები საფრანგეთში კატეგორია:ვიდეო თამაშების მწარმოებელი კომპანიები კატეგორია:ვიდეო თამაშების გამომცემელი კომპანიები
უმარ II
უმარ იბნ აბდ ალ-აზიზი ან უმარ II (عمر بن عبد العزيز‎; დ. 682 — გ. 720) — ომაიანთა სახალიფოს ხალიფა 717-720 წლებში. წინამორბედის, სულეიმან იბნ აბდ ალ-მალიქის ძმისა და ხალიფა აბდ ალ-მალიქის შვილის, აბდ ალ-აზიზის ვაჟი. დედის მხრიდან იყო მეორე მართლმორწმუნე ხალიფას, ომარ იბნ ალ-ხატაბის შვილთაშვილი. ხალხის სასარგებლოდ მიმართულმა მისმა რეფორმებმა უკმაყოფილება გამოიწვია ომაიან დიდგვაროვნებში. მათ მოისყიდეს ხალიფას მსახური, რომელმაც მას საჭმელში საწამლავი ჩაუყარა. უმარ II-მ ამის შესახებ სიკვდილის წინ შეიტყო, თუმცა დამნაშავეები შეიწყალა. ხალიფას სიკვდილის შემდეგ ტახტზე ავიდა მისი ბიძაშვილი იაზიდ II.
ლიტერატურა
კატეგორია:ომაიანთა ხალიფები კატეგორია:დაბადებული 682 კატეგორია:გარდაცვლილი 720 კატეგორია:VIII საუკუნის ხალიფები
მარმატო (კალდასი)
მარმატო (Marmato) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 8.175 ადამიანს შეადგენდა. ფართობი 41 კმ²-ია.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
ჰომო ანტესესორი
მინი|ჰომო ანტესესორი
სახელის მნიშვნელობა
ჰომო ლათინური სიტყვაა და ადამიანს ნიშნავს, ასევე ანტესესორიც ლათინური სიტყვაა და ის მაძიებელს, აღმომჩენს ნიშნავს. მათ ეს სახელი დაერქვათ რადგან მიჩნეულია, რომ ისინი ადამიანთა პირველ პოპულაციას მიეკუთვნებიან ევროპის კონტინენტიდან.
ძირითადი  ფიზიკური თვისებები
ამ სახეობას გააჩნია უნიკალური მახასიათებლების კომბინაცია თავის ქალაში. მთავარი განმასხვავებელი ნიშანი არის კბილები და ქვედა ყბის კიდური. სხვა ყველაფერთან ერთად აშკარად შეიძლება ამ სახეობის გამორჩევა. მახასიათებლები ერთგვარად მოდერნისტული და ძველი სახეობათა ნაზავია.
ტვინის ზომა - დაახლოებით 1000 სმ³. შედარებისთვის დღევანდელი ადამიანის ტვინი 1350 სმ³-ია.
ტანის აღნაგობა - თანამედროვე ადამიანის მსგავსია, მაგრამ უფრო ძლიერი და მოქნილი. მამაკაცთა საშუალო სიმაღლე 1,6-1,8 მ-ს შორის მერყეობდა, ხოლო წონა კი - დაახლოებით 90 კილოგრამს შეადგენდა.
სახის მახასიათებლები - მსგავსია თანამედროვე საშუალო სიდიდის სახის. კანინესებური ფორებით ხასიათდება სახის კანი. თვალების ქვემოთ არსებული ძვალი შეღრმავებულია. შუბლი შედარებით ქვემოთაა, წარბებიც ერთმანეთთან ახლოა და საბოლოო ჯამში ჩინური ჰომო ერექტუსის შთაბეჭდილებას ტოვებს. თვალშისაცემია წანაზარდისებრი კეფა, გამოკვეთილი ყბა და კბილები. თავისი პერიოდისათვის ამ სახეობის კბილები გამოირჩეოდა სიმტკიცითა და სიმაგრით. მიუხედავად მათი მდგრადობისა ზომით ჩამოუვარდებოდა თანამედროვე ადამიანს, მაგრამ ფორმით იდენტური იყო.
აღმოჩენის ისტორია და გავრცელების ზონა
ეგრეთ წოდებული ჰომო ანტესესორის ნეშთი თავდაპირველად აღმოაჩინეს ატაპუერკის მთების მიდამოებში, ჩრდილოეთ ესპანეთის რეგიონში (Gran Dolina და Sima del Elefante). ჰომო ანტესესორის ნიმუში დაახლოებით 780 000 წელს ითვლის.
Gran Dolina (გრან დოლინა) - არქეოლოგებმა ეუდარდ კარბონელმა და პალეოანთროპოლოგმა ჟუან ლუის ფერარამ (მადრიდის უნივერსიტეტის პროფესორი) ჰომო ანტესესორის ნეშთი „დიდი დაბლობის“ ტერიტორიაზე აღმოაჩინეს ესპანეთში.
80 ძვლის ფრაგმენტი იქნა აღმოჩენილი ექვსი ინდივიდუალისგან 1994 და 1995 წლებში. ამ დაბლობში ასევე წააწყდნენ დაახლოებით 200 ქვის იარაღსა და 300 ცხოველის ძვალს. ქვის იარაღებში ყველაზე მეტად ჭარბობდა ქვის დანა, რომლებიც უმეტესწილად უშუალოდ ჰომინიდების გარშემო იყო დამარხული. ყველა ამ ნარჩენის ასაკმა დაახლოებით 900 000 წელი დაითვალა. საუკუთესო მდგომარეობაში შემორჩენილი იყო ზედა ყბისა და წინა ფრონტის ძვლები, რომელიც 10–11 წლის ასაკში გარდაცვლილ ჰომო ანტესესორს ეკუთვნოდა.
Sima Del Elefante (სიმა დელ ელეფანტე) - 2007 წლის 29 ივნისს, ესპანელმა მკვლევარებმა, რომლებიც მუშაობდნენ Sima del Elefante („სპილოს საბირჟო დარბაზი“), ატაპუერკის მთების მიდამოებში, განაცხადეს, რომ აღმოაჩინეს 1.2–1.1 მილიონი წლის მოლარი. მოლარი დახასიათებული იყო, როგორც „გაცვეთილი“, რომლის ასაკი დაახლოებით 20–25 წელს ითვლიდა. გამოქვაბულში ასევე აღმოაჩინეს 12 ერთმანეთის მიყოლებითი ფენა. 3 მათგანში შეინიშნებოდა ადამიანის კვალი, ხოლო 4 ში კი ქვის ხანის პერიოდი. სხვა ფენებში ადამიანის ნარჩენებთან ერთად სხვადასხვა მღრღნელებისა და მავნებლების კვალიც არის აღმოჩენილი. უფრო ღრმა ფენების გამოკვლევა ჯერჯერობით შეუძლებელია, მაგრამ მეცნიერების ვარაუდით მათში ჰომო ანტესესორის წინამორბედთა ნარჩენები უნდა არსებობდეს.
უძველესი ნეშთის გროვებში, ცხენის, ირმისა და სხვა ბალახისმჭამელ ცხოველთა ძვლებთან ერთად აღმოაჩინეს ადამიანის ძვლებიც. ნაპოვნი ძვლების უმრავლესობა იყო დამსხვრეული, როგორც დანარჩენი ცხოველების ძვლები. მეცნიერების ვარაუდით ეს ადამიანები რაიმე მტაცებლის მსხვერპლი უნდა ყოფილიყვნენ, რადგან აღმოჩენილი ძვლები ბავშვების ძვლების იდენტური იყო.
ხოსე მარია ბერმუდეს დე კასტრო, პროექტ ,,ატაპუერკას,, ხელმძღვანელი აცხადებდა, რომ ამ პერიოდის ადამიანებს არ უნდა ქონოდათ საკვების მოპოვების პრობლემა, რადგან გარშემო უამრავი ცხოველი ბინადრობდა, რომლის მონადირება თითქმის ყველას შეეძლო. არსებობდა კიდევ ერთი ვარაუდი, რომელიც შეეხებოდა საკვების მოპოვებას. თუ კი ეს ბინადრები ვერ მოინადირებდნენ რაიმე ცხოველს ისინი არბევდნენ მეზობელ ტომებს და დიდი ალბათობით იქ ბინადარ ადამიანებს ჭამდნენ. ასევე, სხვა რეგიონებში აღმოჩენილი მტკიცებულება ამ ჰომინიდისა აღმოჩენილ იქნა დიდი ბრიტანეთის და საფრანგეთის ტერიტორიაზე.
Suffolk England (სუფოლკი, ინგლისი) - 2005 წელს კაჟის ხელსაწყოები და კბილები აღმოაჩინეს წიაღისეულის ერთსა და იმავე შრეებში მიმომუს სავინში, ასევე პაკფილდში, სუფოლკში ნაპოვნია დასათარიღებლად გამოსადეგი ნარჩენები. აქედან შეიძლება ვივარაუდოთ, რომ 700 000 წლის წინ ისინი ინგლისში არსებობდნენ. დამატებით 2008 წლის 27 მარტს კიდევ აღმოაჩინეს ქვედა ყბის ფრაგმენტი, ქვის ნაფლეთები და გადამუშავებული ცხოველის ძვალი.
Norfolk England (ნორფოლკი, ინგლისი) - 2010 წელს ქვის ხელსაწყოები ნაპოვნი იქნა ჰაპისბურგში, ნორფლოკში. მიჩნეულია, რომ ეს იარაღები გამოყენებული იყო ჰომო ანტესესორების მიერ. ასე რომ სავარაუდოდ 950 000 წლის წინ ისინი ინგლისში არსებობდნენ. 2013 წელს უძველესი ნაფეხურები აღმოაჩინეს ასევე ჰაპისბურგში, მიიჩნევა რომ ისინი 800 000 წლის წინ დატოვეს პატარა ადამიანების ჯგუფმა, რომელშიც შედიოდა 1 მამაკაცი და ბევრი ბავშვი. ეს ნაფეხურები აფრიკის გარეთ ყველაზე ძველია და ის პირველია ინგლისსა და ჩრდილოეთ ევროპაში. 2 კვირაში ნაფეხურები ისევ ქვიშით დაიფარა, თუმცა მეცნიერებმა მას 3d სურათი გადაუღეს და დარწმუნდნენ რომ ის ჰომო ანტესესორის იყო.
მათი ადგილი კაცობრიობის სიცოცხლის ხეზე
ძალიან ბევრი კვლევა აჩვენებს, რომ ისინი არიან ნაწილი ადრეული ჰაიდელბერგელი ადამიანის პოპულაციის. ასე თუ ისე მკვლევარები ამტკიცებენ, რომ მათ უფრო მეტი აქვთ საერთო თანამედროვე ადამიანთან ვიდრე ჰაიდელბერგელი ადამიანის წარმომადგენლებს და ისინი ასევე უკანასკნელი შთამომავლები არიან ნეანდერტალელებისა და ჰომო საპიენსების. ასევე მათი პირის ღრუს და თავის ქალის მიხედვით მსჯელობენ რომ ისინი არიან ჰომო ერეგასტერების შთამომავლები.
კვლევები გვთავაზობს შემდეგ სცენარს იმასთან დაკავშირებით, თუ როგორი იყო მათი განვითარება და ურთიერთობა სხვა სახეობებთან მიმართებაში: ჰომო ერეგასტერებმა წარმოშვეს ჰომო ანტესესორები აფრიკაში. დაახლოებით მილიონი წლის წინ ისინი ახლო აღმოსავლეთიდან გავრცელდნენ და გაიფანტნენ ევროპაში. ევროპაში ისინი განვითარდნენ და ჩამოყალიბნენ ჰაიდელბერგელ ადამიანებად, რომლებიც ნეანდერტალელების წინაპრები იყვნენ. აფრიკაში ისინი ჰომო საპიენსებად განვითარდნენ ამოუცნობი სახეობების მეშვეობით, ასევე უნდა ითქვას, რომ ისინი წარმოდგენილნი იყვნენ ბოდო და კაბვუეს ჩონჩხით. თანამედროვე ადამიანამდე განვითარებაში ჰაიდელბერგელი ადამიანის წარმომადგენლები არ მონაწილეობენ. აფრიკული ჰაიდელბერგელ ადამიანს დასჭირდა სახელის შეცვლა ჰომო როდენსიენსზე, რადგან ისინი წარმოდგენილნი იყვნენ კაბვუს ჩონჩხით.
წყაროები
კატეგორია:ჰომო ერექტუსი კატეგორია:ქვედა პალეოლითი კატეგორია:ანთროპოლოგია კატეგორია:ჰომო ანტესესორი კატეგორია:ადამიანთა წინაპარი
ჯერდაპის ეროვნული პარკი
ჯერდაპის ეროვნული პარკი (Национални парк Ђердап / Nacionalni park Đerdap) — დაცული ტერიტორია სერბეთში, რომელიც გადაჭიმულია მდინარე დუნაის მარჯვენა სანაპიროზე მდებარე გოლუბაცის ციხესიმაგრიდან (Голубачки град / Golubački grad) ნოვი-სიპის მიმდებარე კაშხლამდე. ის დაარსდა 1974 წელს და მოიცავს 63 786.5 ჰექტარ ფართობს. პარკის სამმართველო ოფისი მდინარე დუნაიზე მდებარე დონი მილანოვაცშია. მდინარის გადაღმა, რუმინეთში რკინის ჭიშკრის ბუნებრივი პარკი მდებარეობს.
2020 წლის ივლისში ეროვნული პარკის აუთვისებელი ტერიტორია იუნესკოს გლობალური გეოპარკების სიაში მოხვდა, რითაც ის ამ სიაში სერბეთის პირველი ეროვნული პარკი გახდა. რკინის კარიბჭის ხეობის გარდა, გეოპარკი მოიცავს მიროჩისა და კუჩაის მთათა მასივებს. მისი მთლიანი ფართობი 1 330 კვადრატულ კილომეტრს შეადგენს.
სახელწოდება
როგორც ჯერდაპი, ასევე ეროვნული პარკის ყოფილი სერბული სახელი დემირ-კაპია თურქული წარმოშობისაა. დემირ-კაპია რკინის კარიბჭეს ნიშნავს (demirkapı). სწორედ ამ ტერმინის თარგმანს წარმოადგენს ენების უმეტესობაში ხეობის სახელწოდება. ჯერდაპი მომდინარეობს სიტყვა გირდაპისგან (girdap), რაც ქართულად ითარგმნება როგორც მორევი.
გეოგრაფია
ჯერდაპის ეროვნულ პარკში ტურისტებისთვის ყველაზე მიმზიდველი და ძირითადი ღირსშესანიშნაობაა ჯერდაპის ხეობა — ცნობილი რკინის ჭიშკარი — გრანდიოზული კარიბჭე კარპატების სამხრეთ კალთებზე, სადაც ისტორიული იუგოსლავიის მასშტაბით მდინარის ყველაზე დიდი დაგუბებაა.
ჯერდაპის ხეობა, რომლის სიგრძე 100 კილომეტრს აღწევს (გოლუბაციდან ტეკიამდე) სინამდვილეში რთული ხეობაა, რომელიც ოთხი კანიონისგან ყალიბდება (გორნია კლისურა, გოსპოჯინ ვირი, ველიკი და მალი კაზანი და სიპსკა კლისურა). ისინი ერთმანეთისგან ხევებით იყოფიან. გოსპოჯინ ვირში დაფიქსირებულია მსოფლიოში ერთ-ერთი ყველაზე ღრმა მდინარის ნაწილი (82 მეტრი). კაზანის კანიონის შემადგენელი კლდეები დაახლოებით 300 მეტრის სიმაღლისაა, ხოლო ამ ნაწილში მდინარის კალაპოტი 150 მეტრამდეა შევიწროებული.
thumb|right|250px|ეროვნული პარკი thumb|right|250px|ბლედერია რელიეფი მთაგორიანია (მიროჩის მთები), სადაც არის უამრავი გამოქვაბული, ორმო, ხეობა, ჩანჩქერი (ბლედერიას კარსტრული ჩანჩქერი მიროჩზე) და ტბა. პანორამული ხედები მოიცავს დელი იოვანსა და ველიკი კრშს სერბეთში, კარპატებს კი რუმინეთში. 1900 წელს ბუდაპეშტში ჩატარებულ გეოლოგიის კონგრესზე იოვან ჟუიოვიჩმა გრებენის გადასახედი „ბალკანეთის ნახევარკუნძულის ყველაზე ლამაზ გორად“ დაასახელა. ჯერდაპი ყველაზე გრძელი გაურღვეველი ტიპის ხეობაა ევროპაში.
ფლორა
ეროვნული პარკის ტერიტორიაზე მცენარეების 1100 სახეობა არსებობს. მათ შორისაა მესამეული სისტემის მცენარეები: წაბლი, კაკლის ხე, ურთხელი, გრძელფოთოლა ლაიმი, მუხა. ჯერდაპული ტიტა (Tulipa hungarica Borbás) წყალსაცავის შექმნის შემდეგ გადაშენდა. იმ თხუთმეტ სახეობას შორის, რომლებიც მხოლოდ ბალკანეთის ნახევარკუნძულზე არსებობს არის ბალკანური ნეკერჩხალი და იაჟუჟუნას, მხოხავი ბეგქონდარასა და მდელოს წივანას სახეობები. ჯერდაპის ეროვნულ პარკში ასევე ბინადრობს კარპატის მთების ენდემური სახეობები: ტკბილი სტაფილო და სასუქა. საერთაშორისო დონეზე დაცულია: მცურავი გვიმრა, ღამურის თხილი, Fritillaria montana, Bulbophyllum concavibasalis და სათითურა.
ფაუნა
პარკში ფრონველების 150-მდე სახეობა ბინადრობს.
2018 წლის დეკემბერში ხუჭუჭა ვარხვების ჯგუფი ეროვნულ პარკში დააფიქსირეს, ელექტროსადგურთან ახლოს. მათი უახლოესი ჰაბიტატი არის მდინარე დუნაის დელტა და 1914 წლიდან ისინი ჯერდაპში აღარ შეინიშნებობდნენ. ჯგუფი მალევე გაფრინდა, თუმცა ვარხვების ნაწილი კვლავ დაბრუნდა 2019 წლის იანვარში.
სქოლიო
კატეგორია:სერბეთის დაცული ტერიტორიები კატეგორია:რამსარის ძეგლები სერბეთში კატეგორია:დუნაი
პაოლა რუფო დი კალაბრია
პაოლა რუფო დი კალაბრია (Paola Ruffo di Calabria; დ. 11 სექტემბერი, 1937, ლუკა, იტალია) — იტალიელი არისტოკრატი. ბელგიის დედოფალი 1993-2013 წლებში როგორც მეფე ალბერტ II-ის მეუღლე. ბელგიის მეფე ფილიპეს დედა.
ბიოგრაფია
პაოლამ მთელი თავისი ახალგაზრდობა რომში გაატარა. აქ მან ჰუმანისტური საშუალო სკოლა დაამთავრა, რის შემდეგაც გაიცნო ბელგიის პრინცი ალბერტი, ბელგიის მეფე ბოდუენის ძმა, მეფე ლეოპოლდ III-ისა და დედოფალ ასტრიდ შვედის ვაჟი. წყვილს ერთმანეთი მალევე შეუყვარდა, ქორწინება კი მას შემდეგ კიდევ უფრო გაადვილდა, რაც გაირკვა, რომ პაოლას მამის ბებიის დედა ბელგიელი იყო. მათი ქორწინება 1959 წლის 2 ივლისს შედგა. იგი მშობლიური იტალიურის გარდა საკმაოდ მაღალ დონეზე ფლობს ფრანგულ, ინგლისურ და გერმანულ ენებს. ბელგიაში ქორწინების გამო მან მალევე ისწავლა ნიდერლანდური ენაც, თუმცა, ამის მიუხედავად იგი ხალხის კრიტიკას მაინც ვერ გაექცა.
1993 წლის 9 აგვისტოს მისი მაზლის, მეფე ბოდუენის გარდაცვალების შემდეგ ტახტი ალბერტ II-მ დაიკავა, რის შემდეგაც პაოლა ბელგიის დედოფალი გახდა. გარდა თავისი წოდებრივ-წარმომადგენლობითი მოვალეობების შესრულებისა, დედოფალი პაოლა დაინტერესებული იყო ქვეყნის კულტურულ-სოციალური ასპექტებითაც. აღსანიშნავია, რომ მას ძალიან უყვარს ცურვა და ციგურაობა.
2013 წლის 21 ივლისს მისი მეუღლე, ალბერტ II თავიანთი ვაჟის, მეფე ფილიპეს სასარგებლოდ გადადგა ტახტიდან, რის შემდეგაც პაოლას ბელგიის დედა-დედოფლის წოდება მიენიჭა, რომელსაც დღემდე ატარებს.
ლიტერატურა
კატეგორია:დაბადებული 11 სექტემბერი კატეგორია:დაბადებული 1937 კატეგორია:ბელგიის დედოფლები კატეგორია:იტალიელი დიდგვაროვნები კატეგორია:დედა დედოფლები
ჰაჯიალილი (სამუხის რაიონი)
ჰაჯიალილი (Hacıalılı) — სოფელი აზერბაიჯანში, განჯა-ყაზახის რეგიონის სამუხის  რაიონში. მოსახლეობის რაოდენობა — 1151 კაცი.
სქოლიო
კატეგორია:სამუხის რაიონის სოფლები
მარკეტალია (კალდასი)
მარკეტალია (Marquetalia) — ქალაქი და მუნიციპალიტეტი კოლუმბიაში, კალდასის დეპარტამენტში.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
ბატალია (პიაუი)
ბატალია (Batalha) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 150 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 25 774 ადამიანს შეადგენდა, მოსახლეობის სიმჭიდროვე 16.22 კმ²-ზე. ფართობი 1 588 901 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
ესპიგან-ალტუ-დუ-იგუასუ
ესპიგან-ალტუ-დუ-იგუასუ (Espigão Alto do Iguaçu) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 618 მეტრზე. მიეკუთვნება სამხრეთ-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ გუარაპუავის შემადგენლობაში.
2010 წლის მონაცემებით, მოსახლეობა 4 677 ადამიანს შეადგენდა, მოსახლეობის სიმჭიდროვე 14.33 კმ²-ზე. ფართობი 326 440 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ვალიდ II
ვალიდ იბნ იაზიდი ან ვალიდ II (الوليد بن يزيد; დ. 706 — გ. 17 აპრილი, 744) — ომაიანთა სახალიფოს ხალიფა 743–744 წლებში. ტახტზე ავიდა მისი წინამორბედისა და ბიძის, ჰიშამის გარდაცვალების შემდეგ. განსაკუთრებულ ყურადღებას იჩენდა უმწეოთა და ბრმების მიმართ. ალ-ტაბარის ცნობით წერდა ლექსებს. ტახტზე შეცვალა ბიძაშვილმა იაზიდ III-მ.
ლიტერატურა
კატეგორია:ომაიანთა ხალიფები კატეგორია:დაბადებული 706 კატეგორია:გარდაცვლილი 17 აპრილი კატეგორია:გარდაცვლილი 744 კატეგორია:VIII საუკუნის ხალიფები
ხაიმე II (არაგონი)
ბიოგრაფია
ხაიმე დაიბადა ვალენსიაში, არაგონიის მეფე პედრო III-ის და სიცილიის დედოფლის კონსტანციას ვაჟი.
1285 წლიდან მამის მემკვიდრეა სიცილიის სამეფოში. მისი ძმის, ალფონსო III-ის სიკვდილის შემდეგ 1291 წელს, იგი ადის არაგონიის სამეფო ტახტზე. 1296 წელს მან გააფორმა მშვიდობიანი ხელშეკრულება ნეაპოლის მეფე კარლ II ანჟუელთან, ის დათანხმდა სიცილიის მისთვის მიცემაზე, მაგრამ სიცილიის ნაცვლად ტახტზე თავისი ძმა, ფრედერიგო უნდა ასულიყო.
იმ ფაქტის გამო, რომ ფრედერიკმა უკან არ დაიხია კუნძულიდან, პაპმა ბონიფაციუს VIII-მ მოითხოვა კარლ II-თან ერთად მისი გადაყენება სიცილიის ტახტიდან. 1295 წელს ანანიის ხელშეკრულებით იგი დაბრუნდა ბალეარის კუნძულებიდან ბიძასთან, ხაიმე II მაიორკელთან. ხაიმე II მეფობის დროს არაგონი აკონტროლებდა მაიორკის სამეფოს კონტინენტურ ნაწილზე - მონპელიესა და რუსილიონზე. 1298 წელს, არხილერსის ხელშეკრულებით ხაიმე II მაიორკელმა ცნო არაგონის მეფე ხაიმე II-ს პროტექტორატი.
იმ პერიოდის განმავლობაში, როცა მას დაბრუნების უფლება მისცეს, ხაიმე მეორეს უნდოდა მოეპოვებინა მუსლიმური სამყაროს სამხრეთში. იმ მიზნით რომ მიერჭია მას დასახული მიზნისათვის, ადმირალ დონ ბერნატ სარიასა და პოლოპის ბარონის დახმარებით, მან ჩამოაყალიბა ალიანსი კასტილიის ყმაწვილი მეფის ფერდინანდ IV-ის წინააღმდეგ. ხაიმე II უნდოდა ტაიფა მურსიის ხელჩი ჩაგდება, იმ მიზნით რომ ჰქონოდა შესაძლებლობა ხელი მიეწვდინა გრანადის სახელმწიფოსთვის. მოკავშირეები შევიდნენ მურსიაში ყველა მიმართულებიდან 1296 წელს და ხაიმე II-მ მოახდინა მისი კაპიტულაცია და ხელში ჩაიგდო 1304 წლამდე.
ხაიმე II ჩაერთო 1321 წლის კეთროვანთა დევნაში. მან ბრძანა დაეჭირათ და ეწამებინათ ფრანგი კეთროვნები რომლებიც ცდილობდნენ კეთრის გავრცელებას.
ხაიმე II დაქორწინებული იყო 4-ჯერ და ჰყავდა 13 შვილი.
ინსტიტუტი (სამუხის რაიონი)
ინსტიტუტი (İnstitut) — სოფელი აზერბაიჯანში, განჯა-ყაზახის რეგიონის სამუხის  რაიონში. ის მდებარეობს მდინარე განჯის ნაპირზე, განჯა-ყაზახის ვაკეში. მოსახლეობის რაოდენობა — 2000 კაცი. მოსახლეობა ძირითადად აზერბაიჯანელია, ასევე არიან რუსები და უკრაინელები.
სქოლიო
კატეგორია:სამუხის რაიონის სოფლები
ჯოფრედო ბორჯია
ჯოფრედო ბორჯია (Gioffredo Borgia; დ. 1481/1482 — გ. 1516/1517) — ბორჯიათა ოჯახის წევრი. რომის პაპ ალექსანდრე VI-ისა და მისი საყვარლის, ვანოცა დეი კატანეის ნაბოლარა ვაჟი. სკვილეჩის ჰერცოგი როგორც ნეაპოლის მეფე ალფონსო II-ის ასულ სანჩია არაგონელის მეუღლე.
ბიოგრაფია
ჯოფრედო დაიბადა 1481, ან 1482 წელს რომში. იგი იყო რომის პაპ ალექსანდრე VI-ისა და მისი საყვარლის, ვანოცა დეი კატანეის უკანასკნელი საერთო შვილი. მისი უფროსი და-ძმები იყვნენ ვალენტინოს ჰერცოგი ჩეზარე ბორჯია, ფერარას ჰერცოგინია ლუკრეცია ბორჯია და განდიის ჰერცოგი ჯოვანი ბორჯია. 1494 წელს ჯოფრედო დაქორწინდა ნეაპოლის მეფე ალფონსო II-ის ქალიშვილ სანჩია არაგონელზე, რომლის მზითვითაც იგი სკვილეჩის ჰერცოგი გახდა.
ქორწინების დროს ჯოფრედო 12 წლის იყო, ხოლო სანჩია 16-ის. ეს ქორწინება წმინდა წყლის პოლიტიკური საკითხი იყო და მოიაზრებდა იტალიურ ომებში რომის პაპისა და ნეაპოლის სამეფოს ფრანგების წინააღმდეგ გაერთიანების იდეას. გარდა იმისა, რომ ქორწინება შეუსაბამო და უიღბლო იყო, მისი იდეაც ჩავარდა, რადგან როდესაც საფრანგეთის მეფე შარლ VIII იტალიაში შეიჭრა, რომის აღებით დაშინებული პაპი ფრანგების მხარეს გადავიდა. სულ მალე ალფონსო II ტახტიდან გადადგა და ნეაპოლი ფრანგებს დარჩა. ამის გამო ბრძოლაში ესპანეთი და მისი მოკავშირე ინგლისი და გერმანიაც ჩაება, რამაც იტალიურ ომებს ფართო ევროპული მნიშვნელობა მისცა.
მთელი ამ დროის მანძილზე წყვილი რომში ცხოვრობდა, სადაც სანჩიას გარდა მრავალი დიდებულისა, კიდევ რომანი ჰქონდა თავის მაზლებთან — ჩეზარესა და ჯოვანისთან. აქედან ირკვევა, რომ მათ ქორწინებაში ჯოფრედოზე სანჩია დომინირებდა.
ჯოფრედოს ცუდი ურთიერთობა ჰქონდა მამასთანაც. პაპმა ალექსანდრე VI-მ მისი ლეგიტიმაცია მოახინა, მაგრამ მამამისის ვინაობა მაინც საეჭვო იყო, რადგანაც ამ დროს დედამისი გათხოვილი ქალი იყო და პაპის გარდა ქმართანაც ჰქონდა კონტაქტი. 1497 წელს, განრისხებულმა ჯოფრედომ მოკლა თავისი ძმა, განდიის ჰერცოგი ჯოვანი ბორჯია, რომელიც წლების მანძილზე ესპანეთში ცხოვრობდა ცოლთან და იტალიაში ოჯახის სანახავად ჩავიდა. ჯოფრედომ მასზე შური იძია თავის ცოლთან რომანის გამო, რა დროსაც მან ჯოვანი რომის გარეუბანში მოკლა, შემდეგ კი მდინარე ტიბრში გადააგდო, მაგრამ მდინარემ გვამი გამორიყა და პაპის გამოძიებამ ამხილა მისი დანაშაული, თუმცა არ დასჯილა. ბევრის აზრით, ჯოფრედოს ჯოვანის მკვლელობაში მისი კიდევ ერთი ძმა, ჩეზარეც ეხმარებოდა.
1499-1504 წლებში, როდესაც საფრანგეთის მეფე ლუი XII-მ მეორედ დაიპყრო ნეაპოლის სამეფო, ჯოფრედო მის მხარეს გადავიდა. მალევე იგი პროსპერო კოლონამ დაატყვევა და აიძულა ესპანელების მხარეს გადასულიყო. 1504 წელს, მამის დაღუპვის შემდეგ მან ცოლთან ერთად დატოვა რომი და სკვილეჩში გადასახლდა.
1506 წელს სანჩია არაგონელი გარდაიცვალა, რის გამოც ჯოფრედომ მალევე მეორედ იქორწინა თავის არაგონელ ბიძაშვილ მარია დე მილაზე. ჯოფრედოს მასთან ერთი ვაჟი და სამი ქალიშვილი შეეძინა. მისი შთამომავლობა სკვილეჩს 1735 წლამდე მართავდა. ჯოფრედო ბორჯია გარდაიცვალა 1516, ან 1517 წელს სკვილეჩში.
ლიტერატურა
კატეგორია:დაბადებული 1480-იანები კატეგორია:გარდაცვლილი 1510-იანები
უესელის კუნძულები
უესელის კუნძულები (Wessel Islands) — კუნძულების ჯგუფი არაფურის ზღვაში.
გეოგრაფია
უესელის კუნძულები მდებარეობს ნახევარკუნძულ არნემ-ლენდის ჩრდილო-აღმოსავლეთით. ყველაზე დიდი კუნძულია — კუნძული მარჩინბარი (Marchinbar Island). დანარჩენი კუნძულებია — ელჩო (Elcho Island), რიმბიჯა (Rimbija Island), გულუვურუ (Guluwuru Island), რარაგალა (Raragala Island), სტივენსი (Stevens Island), ბურგუნგურა (Burgunngura Island), ჯეერგარეე (Djeergaree Island), იარგარა (Yargara Island), დრისდეილი (Drysdale Island), ჯირგარი (Jirrgari Island), გრეჰემი (Graham Island), ელჯერი (Alger Island), აბოტი (Abbott Island) და ჰაუარდი (Howard Island).
კუნძულები წარმოადგენენ გრძელი და ვიწრო კუნძულების ჯაჭვს. ზღვის დონიდან უმაღლესი წერტილი აღწევს 130 მეტრს და მდებარეობს კუნძულ რარაგალაზე. კუნძულების ქვეშ ქანების ჯიშები შედგება კამბრიული სისტემის დანალექებისაგან. დაფარულია მწირი მცენარეულობით.
ისტორია
კუნძულები აღმოაჩინეს ნიდერლანდელებმა 1636 წელს, რომლებმაც კუნძულებს სახელი დაარქვეს მათივე გემის პატივსაცემად.
ადმინისტრაციული დაყოფა
კუნძულები ადმინისტრაციულად შედის ავსტრალიის შტატის ჩრდილოეთი ტერიტორიის შემადგენლობაში.
რესურსები ინტერნეტში
კატეგორია:ავსტრალიის კუნძულები კატეგორია:არაფურის ზღვა
ლევკო ლუკიანენკო
ადრეული წლები
დაიბადა 1928 წლის 24 აგვისტოს სოფ. ხრიპოვკა, გოროდნიანსკის რაიონი, უკრაინის ჩერნიგოვის ოლქში, მშობლები: მამა — გრიგორი მაქსიმეს ძე (1905-1983), დედა — ნატალია ალექსანდრეს ასული (1905-1993). მეუღლე: ნადეჟდა ივანეს ასული ბუჰაიევსკა (დაიბადა 1943 წელს).
თავის ავტობიოგრაფიულ წიგნში "აღიარება სიკვდილმისჯილის საკანში“ ლევკო ლუკიანენკო აღნიშნავს, რომ იგი დაიბადა არა 1927 წელს, როგორც ყველა ოფიციალური დოკუმენტშია აღნიშნული,  არამედ 1928 წელს. დაბნეულობა მოხდა იმის გამო, რომ როდესაც ლევკა ლუკიანენკო ჯარში წაიყვანეს, ის ჯერ კიდევ. არ იყო 18 წლის, მაგრამ ამის დამტკიცება საბუთების უქონლობის გამო ვერ შეძლო. მოგვიანებით მან გადაწყვიტა დაბადების ნამდვილი თარიღი აღარ დაემტკიცებინა, რათა 1927 წელს დაბადებულებთან ერთად დემობილიზებულიყო.
განათლება, სამხედრო სამსახური და ადრეული კარიერა
1944-1953 წლებში მსახურობდა საბჭოთა არმიაში, 1953 წელს შეუერთდა საბჭოთა კავშირის კომუნისტური პარტიის რიგებს და ჩაირიცხა ლომონოსოვის სახელობის მოსკოვის უნივერსიტეტში იურიდიულ ფაკულტეტზე.
დისიდენტი
ადვოკატად მუშაობის პერიოდში შექმნა უკრაინის მუშათა და გლეხთა კავშირი («Українська Робітничо-Селянська Спілка»), რომელიც მხარს უჭერდა უკრაინის კონსტიტუციურად გამოყოფას სსრკ-სგან, საბჭოთა რეჟიმის წინააღმდეგ.
1961 წლის 21 იანვარს სხვა თანამოაზრეებთან ერთად დააპატიმრეს, მიუსაჯეს სიკვდილით დასჯა,   უკრაინის სსრ უზენაესმა სასამართლომ განაჩენი შეცვალა 15 წლით თავისუფლების აღკვეთით.
1976 წელს ლევკო ლუკიანენკო გაათავისუფლეს. იგი გახდა უკრაინის ჰელსინკის ჯგუფის ერთ-ერთი დამფუძნებელი. მომდევნო წელს ისევ დააპატიმრეს და 10 წლით თავისუფლების აღკვეთა და 5 წლით გადასახლება მიუსაჯეს. 1988 წელს ლევკო ლუკიანენკო გაათავისუფლეს. ამგვარად, მან ციხეში გაატარა სიცოცხლის 26 წელი.
პოლიტიკური აქტივობა
1990 წლის 30 მარტს ლევკო ლუკიანენკო ხმების 54,00%-ით (8 პრეტენდენტს შორის) აირჩიეს უკრაინის უმაღლესი რადას დეპუტატად ჟელეზნოდოროჟნის (No196) ოლქიდან.
1990 წლის 29 აპრილს ლევკო ლუკიანენკომ თავის თანამოაზრეებთან ერთად შექმნა უკრაინის რესპუბლიკური პარტია (ურპ). პარტიის  ხელმძღვანელად თავად ლევკო ლუკიანენკო აირჩიეს.
1991 წლის 1 დეკემბერს მონაწილეობდა საპრეზიდენტო არჩევნებში. მას ხმა მისცა 1 432 556 ადამიანმა (4,49%).
1992-1993 წლებში ლევკო ლუკიანენკო იყო უკრაინის ელჩი კანადაში. ამის გამო მან არ წამოაყენა თავისი კანდიდატურა ურპ– ის ხელმძღვანელის პოსტზე (1992 წელს გაიმართა ურპ– ის კიდევ ერთი ყრილობა). თუმცა, ის დარჩა პარტიის გავლენიან წევრად და აირჩიეს ურპ-ის საპატიო ხელმძღვანელად. მას კონფლიქტი მოუვიდა  საელჩოს თანამშრომლებთან, რის გამოც ორმა მათგანმა კანადაში პოლიტიკური თავშესაფარი მოითხოვა, თავად ლუკიანენკო კი გაიწვიეს.
1994 წლის 27 მარტს ლევკო ლუკიანენკო ხმების 62,06%-ით (5 პრეტენდენტით) აირჩიეს უმაღლესი რადას დეპუტატად ნოვოვოლინსკის (No68) ოლქიდან.
1998 წლის 29 მარტის საპარლამენტო არჩევნებში ლევკო ლუკიანენკომ მონაწილეობა მიიღო პარტიათა ბლოკის ეროვნული ფრონტის საარჩევნო სიის პირველ ნომრად. ბლოკმა ვერ გადალახა ოთხპროცენტიანი ბარიერი და ლევკო ლუკიანენკო ვერ მოხვდა პარლამენტში.
2000 წლის 4 ნოემბერს ურპ-ის საპატიო ხელმძღვანელი ლევკო ლუკიანენკო აირჩიეს ამ პარტიის სრულუფლებიან ხელმძღვანელად.
შემდგომში ურპ შევიდა იულია ტიმოშენკოს ბლოკში (იტბ). 2002 წლის 31 მარტს საპარლამენტო არჩევნებში ლევკო ლუკიანენკო საარჩევნო სიაში მე-5 ნომრად იყო წარდგენილი. ამრიგად, იგი მესამედ შევიდა პარლამენტში. მას შემდეგ, რაც ურპ გაერთიანდა პარტია "სობორთან" 2002 წლის მაისში, ლევკო ლუკიანენკო გახდა  უკრაინის რესპუბლიკური პარტია "სობორის" ხელმძღვანელის მოადგილე. .
2006 წლის 26 მარტის საპარლამენტო არჩევნების შედეგების მიხედვით, ლევკო ლუკიანენკო მეოთხედ გახდა უკრაინის უმაღლესი რადას დეპუტატი. მინი|2016 წ. — უკრაინის პრეზიდენტი [[პეტრო პოროშენკო ლევკო ლუკიანენკოს გადასცემს  ტარას შევჩენკოს სახელობის უკრაინის ეროვნული პრემიას.]] 2006 წლის 28 მაისს, ლევკო ლუკიანენკოს ინიციატივით, კიევში გაიმართა "ურპ-ის აღორძინების დამფუძნებელი კონგრესი". შეიქმნა ლევკო ლუკიანენკოს უკრაინის რესპუბლიკური პარტია (დარეგისტრირდა 2006 წლის 22 დეკემბერს), რომლის საპატიო ხელმძღვანელი თავად ლევკო გახდა.
2006 წლის 27 ივლისს და 3 აგვისტოს ლევკო ლუკიანენკომ მონაწილეობა მიიღო მრგვალი მაგიდის დისკუსიაში ეროვნულ ერთიანობასთან დაკავშირებით.
2007 წლის 16 ივნისს მან თავისი ნებით დატოვა უმაღლესი რადა.
გარდაცვალება
ლევკო ლუკიანენკო გარდაიცვალა  კიევის საავადმყოფოს რეანიმაციულ განყოფილებაში 2018 წლის 7 ივლისს. დაკრძალულია ბაიკოვის სასაფლაოზე.
პირადი ცხოვრება
ლუკიანენკო დაქორწინებული გახლდათ ნადია ბუჰაევსკაზე (დაიბადა 1943 წელს). წყვილს შვილი არ ჰყავდა.
სქოლიო
კატეგორია:დაბადებული 24 აგვისტო კატეგორია:დაბადებული 1928 კატეგორია:გარდაცვლილი 7 ივლისი კატეგორია:გარდაცვლილი 2018 კატეგორია:უკრაინელი მწერლები კატეგორია:უკრაინელი პოლიტიკოსები კატეგორია:უკრაინელი დიპლომატები კატეგორია:უკრაინელი დისიდენტები
ისთიხანა
ისთიხანა (İstixana) — სოფელი აზერბაიჯანში, განჯა-ყაზახის რეგიონის სამუხის  რაიონში. მოსახლეობის რაოდენობა — 684 კაცი.
სქოლიო
კატეგორია:სამუხის რაიონის სოფლები
ჯონ პოსტელის პრემია
ჯონ პოსტელის პრემია — 1999 წელს ინტერნეტის საზოგადოების (ISOC) მიერ დაწესებული პრემია, რომელიც ჯონ პოსტელის ხსოვნის უკვდავსაყოფად მის სახელს ატარებს. იგი ყოველწლიურად გადაეცემა პირს „მონაცემთა გადაცემის ორგანიზაციის საქმიანობაში გამორჩეული წვლილისათვის“.
ისტორია
პრემია დააწესა ვინტონ სერფმა ინტერნეტის საზოგადოების თავმჯდომარეობის ეგიდით და ანონსირებული იყო ნეკროლოგში „I remember IANA“, როგორც RFC 2468 დოკუმენტი პოსტელის და მისი შემოქმედების ხსოვნის პატივსაცემად. პირველი ლაურეატი გახდა თავად ჯონ პოსტელი (გარდაცვალების შემდეგ).
სქოლიო
კატეგორია:ჯილდოები ანბანის მიხედვით კატეგორია:ჯილდოები ინფორმატიკის დარგში
მარულანდა (კალდასი)
მარულანდა (Marulanda) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 2.702 ადამიანს შეადგენდა. ფართობი 417 კმ²-ია.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
მატილდა დ’უდეკემ დ’აკო
მატილდა დ’უდეკემ დ’აკო (Mathilde d'Udekem d'Acoz; დ. 20 იანვარი, 1973, ბრიუსელი, ბელგია) — ბელგიელი არისტოკრატი. ბელგიის დედოფალი 2013 წლის 21 ივლისიდან დღემდე როგორც მეფე ფილიპეს მეუღლე. იგი ქვეყნის ისტორიაში პირველი ბელგიელი დედოფალია.
დმასარი (მწვერვალი)
დმასარი (Դդմասար) — მთა სომხეთში. მდებარეობს არაგაწოტნის პროვინციაში, სოფელ არევუტიდან სამხრეთ-აღმოსავლეთით 1,5 კილომეტრში. მწვერვალის სიმაღლე ზღვის დონიდან 1618 მეტრია და წარმოადგენს არაგაწის ნაწილს.
მატილდა დ’უდეკემ დ’აკო
ბიოგრაფია
მატილდა დაიბადა 1973 წლის 20 იანვარს ბრიუსელში. იგი არის ადგილობრივი გრაფის, პატრიკ დ’უდეკომ დ’აკოსა და მისი მეუღლის, გრაფინია ანა მარია კომოროვსკას პირველი შვილი ხუთიდან. მამის მხრიდან იგი ბელგიელია, ხოლო დედის ხაზით პოლონელი. მას მაგისტრის ხარისხი აქვს ფსიქოლოგიაში. თავად მისი ოჯახი წარმოშობით ფლამანდიელია, თუმცა ვალონიაში ცხოვრობს. აღსანიშნავია ისიც, რომ დედის ხაზით მატილდას ბიძაშვილად ერგება პოლონეთის ყოფილი პრეზიდენტი ბრონისლავ კომოროვსკი, რომელთანაც მას დღემდე აქვს დისტანციური ურთიერთობა.
დმასარი (მწვერვალი)
სქოლიო
კატეგორია:სომხეთის მთები
მატილდა დ’უდეკემ დ’აკო
ბიოგრაფია
1999 წლის სექტემბერში იგი ბელგიის კრონპრინც ფილიპეზე დაინიშნა, რომელიც არის ბელგიის მეფე ალბერტ II-ისა და დედოფალ პაოლა რუფო დი კალაბრიას უფროსი ვაჟი. ვინაიდან მატილდა ბელგიელია, მან ხალხის მხარდაჭერა მალევე დაიმსახურა, რამაც ხელი შეუწყო მის სამეფო კარზე ინტეგრაციას. აღსანიშნავია ისიც, რომ მატილდა ფლობს ფრანგულ, გერმანულ,იტალიურ, ინგლისურ და ნიდერლანდურ ენებს. მიუხედავად დედის წარმოშობისა, მას პოლონური არასოდეს უსწავლია.
1999 წლის 4 დეკემბერს ბრიუსელში შედგა მატილდასა და პრინცი ფილიპეს ქორწინება. ამის შემდეგ მას, როგორც მომავალ დედოფალს ბრაბანტის ჰერცოგინიის წოდება მიენიჭა. ამ პერიოდში მან ორი გოგონა და ორი ვაჟი გააჩინა, რის პარალელურადაც იგი აქტიურად იყო ჩაბმული ქვეყნის სოციალურ-კულტურულ საქმიანობასა და საქველმოქმედო საქმიანობაში.
2013 წლის 21 ივლისს მისი მამამთილი, ალბერტ II ტახტიდან გადადგა ფილიპეს სასარგებლოდ, რის შემდეგაც მატილდა ბელგიის დედოფალი გახდა. დედოფლობასთან ერთად იგი ითავსებს ბელგიაში იუნისეფისა და ჯანდაცვის მსოფლიო ორგანიზაციის პრეზიდენტობას.
შვილები
მარცხნივ|მინი|დედოფალი მატილდა პრინც ემანუელთან და პრინცესა ელეონორთან ერთად 2016 წელს დედოფალ მატილდას მეფე ფილიპესთან სულ ოთხი შვილი ჰყავს:
აღსანიშნავია, რომ ტახტის მემკვიდრე არა მისი ვაჟი, არამედ უფროსი ქალიშვილი, პრინცესა ელიზაბეტია, რაც განპირობებულია იმით, რომ 1991 წელს ბელგიის მემკვიდრული კანონები შეიცვალა, რის მიხედვითაც მონარქიული ტახტი გადადის მონარქიდან არა უფროს ვაჟზე, არამედ უფროს შვილზე, განურჩევლად სქესისა. იგივე კანონი მოქმედებს შვედეთში, ესპანეთსა და ნიდერლანდებშიც.
ლიტერატურა
კატეგორია:დაბადებული 20 იანვარი კატეგორია:დაბადებული 1973 კატეგორია:ბელგიელები კატეგორია:ბელგიის დედოფლები
კონსტანტინოვკა (აყმოლის ოლქი)
კონსტანტინოვკა (Константиновка) — სოფელი ყაზახეთში, აყმოლის ოლქის არშალის რაიონში. შედის კონსტანტინოვკის სასოფლო ოკრუგში. მდებარეობს რაიონის ცენტრ არშალიდან დაახლ. 35 კმ-ით აღმოსავლეთით. ატოკ კოდი — 113445100.
მოსახლეობა
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1660 კაცს, რომლის 57% ეთნიკურად რუსი იყო.
1999 წელს სოფელში ცხოვრობდა 1617 ადამიანი (799 მამაკაცი და 818 ქალი). 2009 წლის აღწერის მონაცემებით, მისი მოსახლეობა 1240 ადამიანს შეადგენს (608 მამაკაცი და 632 ქალი).
სქოლიო
კატეგორია:არშალის რაიონის დასახლებული პუნქტები
სან-როკე-დე-კუმბასის რაიონი
სან-როკე-დე-კუმბასის რაიონი (Distrito de San Roque de Cumbaza) — რაიონი პერუში, სან-მარტინის რეგიონის ლამასის პროვინციაში. მდებარეობს ზღვის დონიდან 600 მეტრზე. 2007 წლის მონაცემებით, მოსახლეობა 1 376 ადამიანს შეადგენდა, სიმჭიდროვე 2.6 ადამიანი კმ²-ზე. ფართობი 525.15 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:ლამასის პროვინციის რაიონები
სანჩია არაგონელი
ბიოგრაფია
სანჩია დაიბადა 1478 წელს გაეტაში. იგი იყო ნეაპოლის მეფე ალფონსო II-ისა და მისი საყვარლის, ტროჯა გაცელას უკანონო ქალიშვილი. 1494 წელს, 16 წლის სანჩია მიათხოვეს რომის პაპ ალექსანდრე VI-ის 12 წლის ვაჟ ჯოფრედო ბორჯიას, რის შემდეგაც მათ გადაეცათ სკვილეჩის ჰერცოგისა და ჰერცოგინიის წოდება. ქორწინება მთლიანად პოლიტიკური, უნაყოფო და უბედური იყო, რა დროსაც სანჩია ქმართან ერთად ვატიკანის კარზე ცხოვრობდა. აქ მას სხვა მრავალი დიდებულის გარდა, რომანი ჰქონდა თავის მაზლებთან — ჩეზარე და ჯოვანი ბორჯიებთან. აღსანიშნავია, რომ იგი ასევე ახლო მეგობარი იყო თავისი მულის, ლუკრეცია ბორჯიასი. როგორც ცნობილია, სწორედ სანჩიასთან არსებული რომანი გახდა მიზეზი, რის გამოც 1497 წელს ჩეზარე და ჯოფრედო ბორჯიებმა მოკლეს და შემდეგ ტიბრში გადააგდეს ჯოვანი ბორჯია.
1498 წელს ლუკრეცია ბორჯია ცოლად სანჩიას ნახევარ-ძმას, პრინც ალფონსო არაგონელს გაჰყვა. სანჩას ცხოვრება ბორჯიების კარზე მეტად მშფოთვარე იყო. მას ჩეზარეს ფრანგ დიდებულ შარლოტ დ'ალბრეზე ქორწინების შემდეგაც კი არ განუტწვეტია მასთან რომანი. იქიდან გამომდინარე, რომ 1494 წელს დაწყვებული იტალიური ომების მთავარი სამიზნე სწორედ სანჩიას მშობლიური ნეაპოლი იყო, იგი ვატიკანში მეტად მნიშვნელოვან ფიგურად აღიქმებოდა, რის გამოც ეპატია ყველა მისი რომანი.
1500 წელს, მას შემდეგ რაც ჩეზარე ბორჯიამ, რომელსაც თავის დასთან, ლუკრეციასთან ჰქონდა რომანი, სასტიკად მოკლა მისი ქმარი ალფონსო არაგონელი, რომელიც სანჩიას საყვარელი ძმა იყო. ამით განრისხებულმა სანჩიამ დაუყოვნებლივ რომის დატოვება მოისურვა, მაგრამ იგი მისმა მამამთილმა, პაპმა ალექსანდრე VI-მ დააპატიმრა და სანტ'ანჯელოს კოშკში გამოკეტა. მისი ტყვეობა მხოლოდ 1503 წელს, პაპის გარდაცვალების შემდეგ დასრულდა, რის შემდეგაც სანჩიამ და ჯოფრედომ დატოვეს რომი და ნეაპოლში გადასახლდნენ, სადაც გარდაიცვალა იგი 1506 წელს. ამის შემდეგ ჯოფრედომ მეორედ იქორწინა თავის ბიძაშვილ მარია დე მილაზე, რომელთანაც ოთხი შვილი შეეძინა და რომელთა შთამომავლებიც 1735 წლამდე მართავდნენ სანჩიას მზითვით მიღებულ სკვილეჩის საჰერცოგოს.
ლიტერატურა
კატეგორია:დაბადებული 1478 კატეგორია:გარდაცვლილი 1506 კატეგორია:ტრასტამარის დინასტია
ზაზა გოგავა
მინი|ზაზა გოგავა (2008 წ.) ზაზა ზურაბის ძე გოგავა (დ. 14 ივლისი, 1971, სოფ. გოჩაჯიხაიში, ახლანდ. ხონის მუნიციპალიტეტი) — ქართველი სამხედრო მეთაური, გენერალ-მაიორი (2008 წ.).
ბიოგრაფია
დაამთავრა საქართველოს პოლიტექნიკური უნივერსიტეტის სატრანსპორტო ფაკულტეტი 1994 წელს. 1995 წლიდან მსახურობდა საქართველოს სახელმწიფო უშიშროებისა და შინაგან საქმეთა ორგანოებში. 1995–2000 და 2002 წლებში გაიარა ანტიტერორისტული მომზადების კურსი ამერიკის შეერთებული შტატებში. 2004-2006 წლებში იყო საქართველოს თავდაცვის სამინისტროს სპეციალური დანიშნულების ბრიგადის მეთაური, 2006 წლის ნოემბრიდან 2008 წლის ნოემბრამდე – საქართველოს შეიარაღებული ძალების გაერთიანებული შტაბის უფროსი. ამ თანამდებობას იკავებდა რუსეთ-საქართველოს 2008 წლის აგვისტოს ომის დროს. 2008-2012 წლებში იყო საქართველოს შინაგან საქმეთა სამინისტროს საზღვრის დაცვის დეპარტამენტის უფროსი.
თვის მოთამაშე პრემიერლიგაში
ალტ=Sergio Agüero|მინი|სერხიო აგუეროს ყველაზე მეტჯერ — შვიდჯერ აქვს მოპოვებული თვის საუკეთესოს წოდება პრემიერლიგის თვის მოთამაში ჯილდო არის ფეხბურთის ასოციაციის პრიზი ინგლისში, რომელიც გადაეცემა პრემიერლიგის ფეხბურთელს ყოველთვიურად. გამარჯვებული ვლინდება საჯარო ხმის მიცემის შედეგად, რომლის წილიც არის 10%, გამარჯვებულის გამოვლენაში მონაწილეობენ ექსპერტთა კოლეგია და პრემიერლიგის ყველა კაპიტანი. ჯილდო ატარებს ლიგის მთავარი სპონსორის სახელს, რის გამოც დასახელება რამდენჯერმე შეიცვალა, კარლინგის პრემიერლიგის თვის მოთამაშე (1994–2001), ბარკლიკარდის თვის მოთამაშე პრემიერლიგაში (2001–2004) და ბარკლეის თვის მოთამაშე (2004–2016); ამჟამად უწოდებენ EA Sports თვის მოთამაშე.
პრემიერლიგა ჩამოყალიბდა 1992 წელს, როდესაც პირველი დივიზიონის გუნდები გადავიდნენ ახალ ტურნირზე. პრემიერლიგამ კლუბებს საშუალება მისცა კომერციულად დამოუკიდებლები ყოფილიყვნენ, ეწარმოებინათ მოლაპარაკებები პარტნიორებთან და სპონსორებთან. პრემიერლიგაში შეიქმნა ახალი ჯილდოები თვის და სეზონის მწვრთნელები, რომელიც პირველად გაიცა 1993-94 წლის სეზონში, აგრეთვე დაემატა ფეხბურთის მწვრთნელთა ასოციაციის და პროფესიონალ ფეხბურთელთა ასოციაციის ჯილდოებიც. 1994-95 წლის სეზონზე პრემიერლიგამ წარადგინა თვის მოთამაშის ჯილდო, რომელიც გაიცემა თვის მწვრთნელთან ერთად. ფეხბურთელი, რომელსაც აღნიშნული ჯილდო პირველს გადასცეს იყო ტოტენჰემ ჰოტსპურის თავდამსხმელი იურგენ კლინსმანი (1994 აგვისტო).
პრემიერლიგის თვის საუკეთესოს ტიტული ექვჯერ გაუზიარეს ორ მოთამაშეს: 1994 წლის ნოემებერი ბლექბერნ როვერსის ალან შირერი და კრის სატონი, 1996 წლის იანვარი ლივერპულის რობი ფაულერი და სტენ კოლიმორი, 1997 წლის ნოემბერი საუთჰემპტონის კევინ დევისი და მანჩესტერ იუნაიტედის ენდი კოული, არსენალის დენის ბერგკმაპი და ედუ 2004 წლის თებერვალი, ტოტენჰემის დიმიტრი ბერბატოვი და რობი კინი 2007 წლის აპრილი და ლივერპულის სტივენ ჯერარდი და ლუის სუარესი 2014 წლის აპრილი. ყველაზე მეტჯერ აღნიშნული ჯილდო გადაეცა ინგლისელ ფეხბურთელს, შემდეგ მოდიან ფრანგები და ნიდერლანდელები.
გამარჯვებულები
ალტ=Robbie Fowler|მინი|რობი ფაულერის, მოთამაშე, რომელმაც ზედიზედ შეძლო ჯილდოს მიღება ალტ=Steven Gerrard|მინი|სტივენ ჯერარდი თვის საუკეთესოდ ექვსჯერ დასახელდა ალტ=A shaven-headed man in a red football shirt with white sleeves, shorts and socks, applauding the crowd.|მინი|ტიერი ანრი, ოთხგზის გამარჯვებული მინი|პოლ ინსი, მანჩესტერ იუნაიტედის პირველი ფეხბურთელი, რომელსაც ჯილდო გადასცეს (1994 წლის ოქტომბერში) მინი|ჰარი კეინი, ექვსგზის გაამარჯვებული ალტ=Jürgen Klinsmann|მინი|იურგენ კლინსმანი პირველი ფეხბურთელი, რომელსაც თვის საუკეთესოს ჯილდო გადასცეს (1994 წლის აგვისტოში) ალტ=Mohamed Salah|მინი|მოჰამედ სალაჰი გახდა პირველი ფეხბურთელი, რომელმაც ერთ სეზონში სამჯერ მიიღო ეს ჯილდო ალტ=Robin van Persie|მინი|რობინ ვან პერსი, ხუთგზის გამარჯვებული ალტ=Wayne Rooney|მინი|უეინ რუნი, ხუთგზის გამარჯვებული
სქოლიო
კატეგორია:ინგლისის პრემიერლიგა კატეგორია:საფეხბურთო ჯილდოები
ნეირა (კალდასი)
ნეირა (Neira) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 29.130 ადამიანს შეადგენდა. ფართობი 350.56 კმ²-ია.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
ეკვატორია
ეკვატორია (Equatoria, لاستوائية) — სამხრეთი სუდანის სამხრეთი რეგიონი. თავიდან წარმოადგენდა ეგვიპტის პროვინციას და მის შემადგენლობაში შედიოდა დღევანდელი უგანდის ჩრდილოეთ ნაწილის უმეტესი ტერიტორია ტბა ალბერტის ჩათვლით.
ანგლო-ეგვიპტური სუდანის პერიოდში, ეკვატორია წარმოადგენდა 8 პროვინციიდან ერთ-ერთს. ბაჰრ-ელ-ღაზალი ეკვატორიას 1948 წელს გამოეყო. 1976 წელს ეკვატორია გაყვეს ორ შტატად აღმოსავლეთ და დასავლეთ ეკვატორიად. სუდანის პირველ და მეორე სამოქალაქო ომების დროს რეგიონი ძალადობამ მოიცვა.
რესურსები ინტერნეტში
კატეგორია:სუდანის ისტორია კატეგორია:სამხრეთი სუდანი კატეგორია:სამხრეთ სუდანის რეგიონები
ფოს-დუ-ჟორდანი
ფოს-დუ-ჟორდანი (Foz do Jordão) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან - მეტრზე. მიეკუთვნება სამხრეთ-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ გუარაპუავის შემადგენლობაში.
2010 წლის მონაცემებით, მოსახლეობა 5 420 ადამიანს შეადგენდა, მოსახლეობის სიმჭიდროვე 23.03 კმ²-ზე. ფართობი 235 382 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები